*GRADIVO K 6. TOČKI DNEVNEGA REDA*

Občinska uprava je prejela dopis s strani Eko-parka d.o.o. Lendava, v katerem vse občine v sistemu A pomurskega vodovoda morajo formalno urediti skupno upravljanje sistema A. Za to je potrebno na **občinskih svetih vseh občin sprejeti dopolnitev ali popravek občinskih odlokov o oskrbi s pitno vodo, kjer je potrebno opredeliti, da je skupni upravljavec Eko-park d.o.o. Lendava**. Rok za sprejem dopolnjenih odlokov je 30 dni!

Predlog sklepa:

***Občinski svet občine Kobilje je seznanjen s predlogom odloka o spremembi in dopolnitvi odloka o oskrbi s pitno vodo in ga potrjuje.***

*Na podlagi 3. in 7. člena Zakona o gospodarskih javnih službah (Uradni list RS, št. 32/93), 149. člena Zakona o varstvu okolja (Uradni list RS, št. 39/06 – UPB-1), 30. člena Pravilnika o oskrbi s pitno vodo (Uradni list RS, št. 35/06, 41/08, 28/2011) ter 14. člena Statuta Občine Kobilje (Uradno glasilo slovenskih občin, št. 2/2011) je Občinski svet Občine Kobilje na …… seji dne ………. sprejel*

*ODLOK*

*O SPREMEMBI IN DOPOLNITVI ODLOKA O OSKRBI S PITNO VODO*

*1.*  *člen*

*V odloku o oskrbi s pitno vodo na območju občine Kobilje (Uradni list RS, 36/2000) se doda 43. člen, ki glasi:*

*»Občina Kobilje imenuje za izvajalca javne gospodarske službe oskrbe s pitno vodo na celotnem oskrbovalnem območju občine javno podjetje Eko-park d.o.o. Lendava, ki prevzame izvajanje gospodarske javne službe po vključitvi občine v skupini sistem oskrbe s pitno vodo v skladu s projektom Oskrba s pitno vodo Pomurja – sistem A in upravljavskim načrtom.«*

*2.*  *člen*

*Ta odlok začne veljati naslednji dan po objavi v Uradnem glasilu slovenskih občin.*

Občina Kobilje

Župan Stanko GREGOREC